આર્થિક રિક્વરીએ બેન્કોની એસેટ કવોલિટીમાં વ્યાપક ઘસારાના જોખમને ઘટાડયું | Vyaapaar Samachar
આર્થિક રિક્વરીએ બેન્કોની એસેટ કવોલિટીમાં વ્યાપક ઘસારાના જોખમને ઘટાડયું
share-market-news-india | February 12, 2021, 3:31 PM
ભારતની આર્થિક રિકવરીએ તેની જાહેર ક્ષેત્રની બેન્કોની એસેટ કવોલિટીમાં વ્યાપક ઘસારાના જોખમને ઘટાડયું છે. જો કે સરકાર દ્વારા ઈક્વિટી ઠલવાવા છતાં જાહેર ક્ષેત્રની બેન્કોમાં મૂડીની અછત ચાલુ રહેશે અને આને કારણે અનપેક્ષિત આંચકાઓ સામે બેન્કો નબળી સાબિત થશે એટલું જ નહીં તેની ધિરાણ વૃદ્ધિ પણ મર્યાદિત રહેશે એમ ગ્લોબલ રેટિંગ એજન્સી મૂડી'સ દ્વારા એક રિપોર્ટમાં જણાવાયું છે.
મૂડીની અછતને કારણે અનપેક્ષિત આંચકા સામે બેન્કો નબળી સાબિત થઈ શકે છે: મૂડી'સ
બોરોઅરોને ટેકો પૂરો પાડવા સરકાર દ્વારા હાથ ધરાયેલા વિવિધ પગલાંને કારણે જાહેર ક્ષેત્રની બેન્કોમાં નોન -પરફોર્મિંગ એસેટસના સ્તરમાં વધારો નિયંત્રણમાં રહ્યો છે અને લોન્સ રિસ્ટ્રકચરિંગનો આંક અપેક્ષા પ્રમાણે મોટો નથી.
ભારતની પાંચ મોટી જાહેર ક્ષેત્રની બેન્કો એસબીઆઈ, બેન્ક ઓફ બરોડા, પંજાબ નેશનલ બેન્ક, કેનેરા બેન્ક તથા યુનિયન બેન્ક ઓફ ઈન્ડિયાની એસેટ કવોલિટીમાં વર્તમાન નાણાં વર્ષના પ્રથમ નવ માસમાં સાધારણ સુધારો થયો છે. કોરોનાને કારણે આર્થિક વિકાસ દરમાં જોરદાર ઘટાડો છતાં એસેટ કવોલિટીમાં સુધારો જોવા મળ્યો છે.
કેલેન્ડર વર્ષ ૨૦૨૦ના અંતે આ પાંચ બેન્કોનો ગ્રોસ એનપીએ રેશિયો પાછલા વર્ષની સરખામણીએ એક ટકા જેટલો ઘટયો છે. ઊંચા ધિરાણ ખર્ચને કારણે નફાશક્તિ પર પડેલી અસરથી ભારતની જાહેર ક્ષેત્રની બેન્કોમાં મૂડીની અછતનો પડકાર ચાલુ રહેશે જેને કારણે તે કોઈ અનપેક્ષિત આંચકા સામે ટકી રહેવામાં નબળી પડી શકે છે. આગામી નાણાં વર્ષમાં જાહેર ક્ષેત્રની બેન્કોમાં રૂપિયા ૨૦,૦૦૦ કરોડની મૂડી ઠાલવવાનું નાણાં પ્રધાને બજેટમાં જાહેર કર્યું છે. બેઝલના મૂડી ધોરણનું પાલન કરવા સરકાર આ ઠાલવણી કરશે પરંતુ તેનાથી તેમની ધિરાણ વૃદ્ધિને બળ નહીં મળે એમ પણ રિપોર્ટમાં નોંધવામાં આવ્યું છે.
Read More: Psu Banks Economic Recovery Canara Bank Public Sector Banks State Bank Of India Moodys
Web Title: Moody's Investors Service on Thursday said India's economic recovery reduces the risk of a sharp deterioration in public sector banks' asset quality